একই রকম হৃদয়বিদারক দৃশ্যের অবতারণা কুমিল্লার বুড়িচং উপজেলার রামপুর উচ্চ বিদ্যালয় কেন্দ্রেও। কুমিল্লার বুড়িচং উপজেলার ময়নামতি এলাকায় নানার বাড়িতে থেকে লেখাপড়া করে ইভানা হান্নান রিম্বি। সে নাজিরাবাজার দা হলি কেয়ার ইন্টারন্যাশনাল স্কুল থেকে এবার এসএসসি পরীক্ষা দিচ্ছে। রোববার রাতে ইভানার মা তাছিলিমা বেগম (৩৫) ক্যান্টনমেন্ট থেকে বাবার বাড়িতে যাওয়ার পথে ঢাকা-চট্টগ্রাম মহাসড়কের কালাকচুয়ায় হোটেল বিরতির সামনে রাস্তা পার হওয়ার সময় একটি অ্যাম্বুলেন্সের নিচে চাপা পড়ে ঘটনাস্থলেই মারা যান। মায়ের মৃত্যুশোকে ভেঙে পড়া ইভানা সকালে কেন্দ্রে যায় পরীক্ষা দিতে।